|  |  |
| --- | --- |
| **РЕПУБЛИКА БЪЛГАРИЯ**  **„НАЦИОНАЛЕН ДВОРЕЦ НА КУЛТУРАТА –**  **КОНГРЕСЕН ЦЕНТЪР СОФИЯ” ЕАД**  **НАЦИОНАЛЕН ЦЕНТЪР ЗА КНИГАТА**  **ПРОГРАМА „БЪЛГАРСКА КНИГА”**  **ФОРМУЛЯР ЗА КАНДИДАТСТВАНЕ** | |
| **1. КАНДИДАТСТВАЩО ИЗДАТЕЛСТВО:** | |
| Наименование на издателството като юридическо лице: |  |
| ЕИК/ БУЛСТАТ: |  |
| Юридическа форма: |  |
| Адрес: |  |
| Населено място: |  |
| Пощенски код: |  |
| Име и позиция на представляващия юридическото лице: |  |
| Ел. поща: |  |
| Офис тел.: |  |
| Мобилен тел.: |  |
| Уебстраница: |  |
| **2. ХУДОЖЕСТВЕНО ПРОИЗВЕДЕНИЕ:** | |
| Категория на художественото произведение: | Поезия/ Проза/ Детска литература  (изтрийте излишното) |
| Заглавие на художественото произведение: |  |
| Име на автора  (вкл. псевдоним, ако е приложим): |  |
| Синопсис на книгата  (до 2000 знака, с интервалите): |  |
| Кратка биографична справка за автора  (до 800 знака, с интервалите): |  |
| Предходно издание на същото произведение (ако отговорът е ДА, посочете издателство и година на издаване): | ДА / НЕ  (изтрийте излишното) |
| Дата на сключване на договор с автор: |  |
| Процент на автора  (вписва се процентът в представения договор): |  |
| **3. АРГУМЕНТАЦИЯ И ИДЕЙНА АНГАЖИРАНОСТ С ПРОЕКТА:** | |
| Описание на издателството  (предмет на дейност, издателски каталог, визия за развитие;  до 2000 знака, с интервалите): |  |
| Описание на проекта и неговия обхват от перспективата на издателя  (стойност на предложеното за публикация произведение, целева аудитория, желани резултати, идейна съгласуваност с профила на издателството; до 3000 знака с интервалите): |  |
| **4. РЕКЛАМНА СТРАТЕГИЯ НА ИЗДАТЕЛСТВОТО:** | |
| Описание на рекламната и маркетинговата стратегии за популяризиране на заглавието в краткосрочен план (промоционални и рекламни дейности, събития и представяния при публикация на книгата;  до 2000 знака, с интервалите): |  |
| Описание на стратегията за дистрибуция и разпространение заглавието в дългосрочен план (издателски подход при избор на търговски обекти за разпространение, рекламни дейности;  до 1000 знака, с интервалите): |  |
| **5. ТЕХНИЧЕСКИ ПАРАМЕТРИ:** | |
| Брой страници  (1800 знака, с разстоянията): |  |
| Формат и обем (размери на печатния лист и брой печатни коли): |  |
| Тип издание: | Твърди корици / меки корици  (изтрийте излишното) |
| Вид хартия (корица и страници): |  |
| Цветност на изданието: |  |
| Планирана дата на публикация: |  |
| Прогнозна цена  (с вкл. ДДС): |  |
| Предвижда ли се електронно издание? | ДА / НЕ  (изтрийте излишното) |
| **6. БЮДЖЕТ НА ПРОЕКТА (крайни суми, с вкл. ДДС):** | |
| Планиран тираж (минимум 300 броя): |  |
| Авторски права (разход в лв.): |  |
| Редактор  (разход в лв.): |  |
| Коректор  (разход в лв.): |  |
| Художествено оформление и предпечат  (разход в лв.): |  |
| Печат, ед. цена  (разход в лв.): |  |
| Печат, общо  (разход в лв.): |  |
| Дейности по представяне и реклама  (разход в лв.): |  |
| Други разходи  (в лв.): |  |
| Всичко планирани разходи  (в лв.): |  |
| Размер на очаквана подкрепа от Национален център за книгата в Национален дворец на културата (до 500 лв. при поезия; до 800-1000 лв. при проза и детска литература): |  |
| Размер на собствения финансов принос на издателството  (ако се планира такъв, в лв.): |  |
| **7. БАНКОВА ИНФОРМАЦИЯ ЗА ДОГОВОР (ПРИ ОДОБРЕНИЕ):** | |
| Име на получател – издателството като юридическо лице:  IBAN:  BIC: |  |
| **ПРАВИЛА, УСЛОВИЯ, ИЗИСКВАНИЯ:**   1. Програма „Българска книга” е дейност в изпълнение на направление „Подкрепа на издаването на българска художествена литература в страната” на Национален център за книгата към Национален дворец на културата, България. 2. Програма „Българска книга” конкурсна програма, която осигурява подкрепа за публикацията на предварително одобрени проекти за книги – художествена литература – от български автори. 3. Програма „Българска книга” оказва финансова подкрепа на български издателства при подготовката и отпечатването на български художествени произведения на български език. 4. Финансовата подкрепа се отпуска единствено за покриване на разходите за подготовка и отпечатване на предложеното и одобрено за публикация произведение. 5. Програмата подпомага художествена литература – поезия, проза и детска литература, – от български автори – нови, съвременни и класически. С приоритет се разглеждат проекти за публикация на дебютни заглавия. 6. В категория проза не се допуска подкрепа на повече от три проекта за публикация на книги (разкази и/или романи) от един и същи автор и/или кандидатстване за публикация на произведение от автор с повече от три публикувани книги (разкази и/или романи), независимо от кандидатстващото издателство, тъй като програмата приоритетно оказва подкрепа на дебютиращи имена в областта на прозата. Настоящото правило не е приложимо спрямо проекти за публикация на поезия и детска литература. Подкрепата на дебютни произведения в проза е приоритет на програма „Българска книга” от нейното създаване през 2015 г. 7. Ако произведението, за чиято публикация се кандидатства, е написано след 1989 г., то не трябва да има предходна публикация на български език, за да бъде допустимо за разглеждане и подкрепа по програмата. 8. Ако произведението, за чиято публикация се кандидатства, има първо издание, реализирано преди 1989 г., допустимо е кандидатстване за публикация на ново издание на български език в рамките на настоящата програма. 9. Програмата не подпомага нехудожествена литература. В особени и изключително редки случаи, когато предложеното произведение представлява изключително значима българска творба, допуска се финансиране на заглавия, които не попадат в категория художествена литература. 10. Предоставеното финансиране може да бъде в максимален размер, възлизащ на 500,00 лв. (петстотин лева) при кандидатстване за публикуване на поетично произведение, както и до индикативна сума в размер, възлизащ на 800,00 лв. (осемстотин лева), не повече от 1000,00 лв. (хиляда лева) – при кандидатстване за публикация на проект в категория проза и детска литература. 11. Няма ограничение по отношение на процента на исканото финансиране и изискване за отчитане на собствен принос от страна на кандидатстващото издателство. 12. По програма „Българска книга” могат да кандидатстват български юридически лица, регистрирани в Търговски регистър и регистър на ЮЛНЦ при Агенция по вписванията и като издатели, идентифицируеми в Националната агенция за ISBN в България, които имат най-малко шест художествени книги от български автори, публикувани на български език, достъпни в Националния регистър на издаваните книги в България на Националната библиотека „Св. св. Кирил и Методий“. 13. Писатели (или техни наследници) нямат право да кандидатстват по програма „Българска книга” в качеството им на физически лица. 14. Не се приемат кандидатури за публикация на съавторски произведения. 15. Кандидатстващото издателство трябва да има сключен договор с автора на произведението (или наследници), който да предостави на етап кандидатстване по програмата. Договорът трябва да включва информация за авторски процент, минимален тираж, дата на сключване на договор и брой години валидност на договорните отношения. 16. Всички отчисления за възнаграждения на автора (или наследници) на съответното произведение са изцяло за сметка на издателя. 17. Минималният тираж на подкрепения за издаване проект трябва да възлиза на минимум 300 броя, меки и/или твърди корици, независимо от размера на отпуснатата финансова подкрепа. 18. При отпечатване на допълнителен тираж и/или реализиране на електронно издание, подкрепата се указва и върху него. 19. Селекцията на проектите за подкрепа се извършва от петчленен експертен съвет, включващ специалисти в областта на литературата, книгоиздаването и маркетинга на печатни произведения. 20. Експертният съвет извършва селекция, като оценява постъпилите проектни предложения веднъж на три месеца, а при необходимост – на по-малки или по-големи интервали от време. 21. Оценката на проектните предложения се извършва въз основа на следните водещи критерии: художествена стойност на произведението, качество на предложения откъс от текст – културна, литературна и художествена стойност на предложеното за публикация произведение, писателски потенциал на автора, капацитет на издателя да реализира предложения проект по възможно най-добър начин, идейна и финансова ангажираност на издателя с проекта, реалистичност на изготвеното и подадено проектно предложение, издателска стратегия за разпространение и реклама на реализираното издание. Проект на качествено изработена корица и добро графично оформление дава допълнително предимство при разглеждане на дадена кандидатура, въпреки че представянето на корица на етап кандидатстване по програмата не е задължително изискване. Формулярът за кандидатстване трябва да бъде попълнен електронно с пълна и достоверна информация, като към него трябва да бъдат приложени всички задължителни документи, необходими за кандидатстване по програмата. 22. Едно издателство има право да кандидатства с максимум 2 (две) проектни предложения за едногодишен календарен период, подадени едновременно или в различни моменти, от 1 юли на настоящата година до 30 юни на следващата година. 23. В рамките на едногодишен календарен период, от 1 юли на настоящата година до 30 юни на следващата година, могат да бъдат подкрепени не повече от две проектни предложения, подадени от едно и също издателство, кандидатствало за публикация на произведения от различни автори. 24. Не могат да кандидатстват с нов проект издатели, които имат одобрен проект в процес на реализация. За проект в процес на реализация се счита произведение, подкрепено по програма „Българска книга”, от датата на подписване на договор за спонсорство до отчитане на реализираната публикация. 25. За да бъде сключен договор за подкрепа на публикация на второ произведение от едно и също издателство в определения едногодишен календарен период, първият одобрен за подкрепа проект следва да бъде издаден и отчетен. 26. Проектни предложения, кандидатствали и/или получили пълна и/или частична финансова подкрепа от Министерство на културата, Национален фонд „Култура” и други механизми за подкрепа с участието на държавата и местната власт в Република България, нямат право на финансова подкрепа от Програма „Българска книга” на Национален център за книгата, Национален дворец на културата, България. 27. Програмата е отворена постоянно и кандидатите могат да подават заявките си по всяко време на годината. 28. Резултатите се обявяват след разглеждане на проектните предложения и утвърждаване на окончателно решение за отпускане на финансова подкрепа от страна на ръководството на Национален дворец на културата, България. 29. Селекцията, резултатите и взетите решения отразяват единствено становището на експертния съвет и ръководството на Национален дворец на културата по отношение на конкретни проектни предложения, получени в рамките на програмата. 30. Формулярите за кандидатствате и изискуемите документи се подават единствено по електронен път на следните два електронни адреса:  [office@ndk.bg](mailto:office@ndk.bg) и [nbc@ndk.bg](mailto:nbc@ndk.bg). 31. При отпускане на финансова подкрепа, кандидатствалите издателства сключват договор за спонсорство с „Национален дворец на културата – Конгресен център София” ЕАД. 32. Срокът за реализация на подкрепените по програма „Българска книга” българоезични издания е 6 (шест) месеца от датата, на която договорът за спонсорство влиза в сила, като одобреният размер финансова подкрепа се отпуска на един транш след отчитане на реализираното издание. 33. Спонсорираното издателство е задължено да укаже подкрепата на Национален дворец на културата, като помести на втора страница в издадената българоезична книга логото на Националния дворец на културата (НДК), на първа позиция, последвано от логото на Националния център за книгата в НДК, на втора позиция, заедно със следния текст на български език: „Книгата е публикувана с подкрепата на Национален център за книгата към Национален дворец на културата – Конгресен център София.” 34. Спонсорираното издателство е задължено да отпечата името на автора на титулната страница на реализираното издание, като авторът трябва да е същото лице, отбелязано като автор на творбата на етап кандидатстване, с който издателят е предоставил сключен договор. 35. Спонсорираното издателство е задължено да споменава и оповестява подкрепата на Национален дворец на културата при участие в интервюта, пресконференции и всякакви публични изяви. 36. Спонсорираното издателство е задължено да предаде на Национален дворец на културата 10 (десет) безплатни екземпляра от реализираното издание след отпечатване на книгата, което задължително се удостоверява с двустранно подписан приемо-предавателен протокол. 37. В допълнение към отчетните изисквания в предходната точка, спонсорираното издателство се отчита на Национален дворец на културата, като предоставя копие от официален платежен документ, удостоверяващ тиража на реализираното издание и копие от официален платежен документ, удостоверяващ обстоятелството, че спонсорираното издателство е изплатило разходите по подготовката и отпечатването на реализираното българоезично издание. 38. След изпълнение на всички отчетни условия, регламентирани в правилника на програмата, спонсорираното издателство издава на Национален дворец на културата фактура за размера на финансовата подкрепа, регламентирана в договора, в български лева или местната валута, официална в съответната страна, като получава сумата от Национален дворец на културата с банков превод. 39. В случай, че разходът на издателството по подготовката и отпечатването на произведението е по-малък от размера на финансовата подкрепа, определена в договора, спонсорираното издателство издава на Национален дворец на културата фактура за реалната стойност на заплатения от него разход. 40. Настоящият правилник обобщава, допълва, изменя и прецизира всички предходни решения и правила във връзка с програмата, приети и утвърдени от ръководството на Национален дворец на културата. Настоящият правилник се счита за изчерпателен. Всички последващи изменения в правилата на програмата се отразяват в него. 41. Всички изменения и допълнения в правилата на програмата подлежат на вписване в нейния правилник и влизат в сила с утвърждаване от ръководството на Национален дворец на културата. 42. Правилникът на програмата, включващ раздел „I. Правила, условия, изисквания” и раздел „II. Документи за кандидатстване” се публикуват на български език на българоезичната версия на официалната уебстраница на Национален дворец на културата (ndk.bg), както и в предпоследните две полета на българоезичния формуляр за кандидатстване по програмата. | |
| **ДОКУМЕНТИ ЗА КАНДИДАТСТВАНЕ:**   1. Формуляр за кандидатстване по програма „Българска книга” на Национален център за книгата, Национален дворец на културата, включващ бюджетна таблица (по образец). 2. Удостоверение за наличие или липса на задължения на юридическото лице, издадено от териториалната дирекция на Национална агенция по приходите, в месеца на кандидатстване. 3. Копие от договор за уредени права, сключен с автора на книгата или негови наследници (включващ информация за авторски процент, минимален тираж, дата на сключване на договор и брой години валидност на договорните отношения). 4. Професионална биография на автора на книгата, в която са отбелязани най-значимите му художествени и/или нехудожествени публикации (биографична бележка, а не CV формат, до 1 000 думи). 5. Подготвен проект за публикация на произведението – редактиран, страниран и коригиран текст, записан във файлов формат .pdf . 6. Проект за корица на публикацията – прилага се по избор във файлов формат .pdf или .jpg. Не е задължително приложение. 7. Декларация за информираност и съгласие с правилата, условията и изискванията на програмата; за достоверност на приложената и попълнената информация; за липса на дублирано финансиране; за липса на кандидатстване към и финансиране на проекта от Министерство на културата, Национален фонд „Култура” и други механизми за финансова подкрепа с участието на държавата и местната власт на Република България; за доброволно предоставяне и съгласие за обработване на лични данни; за липса на конфликт на интереси (Образец № 1). | |
| Дата:…………..…………..  Име и фамилия:…………..…………..  Подпис:…………..…………..  Печат: | |